ועדת החינוך, התרבות והספורט, כנסת 24, פרוטוקול מספר 153, 2022-05-30 10:12

שרן השכל: אני שמחה לפתוח את ועדת החינוך, התרבות והספורט של הכנסת.

שרן השכל: היום ה-30 במאי 2022.

שרן השכל: אנחנו נפתח בדיון לעניין הארכת תוקף של ועדת המשנה למבנה ההשכלה הגבוהה והמחקר, ותקציבם.

שרן השכל: אבקש להביא לידיעת

שרן השכל: כם כי ועדת החינוך, התרבות והספורט החליטה בישיבתה מהיום על הארכת תוקפה של ועדת המשנה למבנה ההשכלה הגבוהה והמחקר, ותקציבם.

שרן השכל: הוועדה תתכנס בהרכב הבא: חבר הכנסת יוסי שיין הוא יהיה היושב-ראש.

שרן השכל: חברים בוועדה יהיו: חבר הכנסת אלון טל, חברת הכנסת אמילי מואטי, חבר הכנסת עופר כסיף ועוד חבר כנסת מהאופוזיציה, לבחירתם, ככל ויחליטו לשים שם חבר.

שרן השכל: הוועדה רשאית לעסוק בנושאים הבאים: מבנה המל"ג והקצאת תקציבים ותקצוב ההשכלה הגבוהה.

שרן השכל: תוקף פעילות הוועדה: עד סוף כנס הקיץ התשפ"ב, 28.7.22.

שרן השכל: יצוין כי ליו"ר ועדת החינוך, התרבות והספורט יש סמכות להחליט שבנושא מסוים תידון מליאת הוועדה למרות שהוא בסמכות ועדת המשנה.

שרן השכל: חבר הכנסת יוסי שיין, סך הכול עשיתם עבודה נהדרת גם בכנס הקודם.

שרן השכל: באמת הובלת מספר דיונים חשובים וקריטיים לעניין ההשכלה הגבוהה.

שרן השכל: כפי שראינו גם בדיון אתמול, יש עוד דרך מאוד ארוכה בכל מה שקשור לפיקוח ובקרה על תקציבם ועל התנהלותם של האוניברסיטאות, של המכללות.

שרן השכל: יש המון תיקונים שנדרשים לעשות, של אנשים שלא נגעו בהם במשך שנים.

שרן השכל: עם הידע וההבנה והמקצועיות, כמובן הניסיון הרב שיש לך, אני סומכת עליך.

שרן השכל: אני חושבת שעשית עבודה מצוינת ואנחנו מקווים לקבל עוד מסקנות חשובות שנוכל לקדם על מנת לבצע את השינויים הנדרשים במערכת ההשכלה הגבוהה.

יוסף טייב: קודם כל הרבה תודה על האמון ועל ההמשך.

יוסף טייב: השכלה גבוהה בישראל היא שדה מאוד רחב וגדול שהלך וצמח.

יוסף טייב: אנחנו מדברים היום על כ-358,000–360,000 תלמידים וסטודנטים במערכת ההשכלה הגבוהה שצמחה לה גם בנושא המורים לחינוך, שזה מאוד משפיע על כל מערכת החינוך הישראלית.

יוסף טייב: אנחנו רואים היום עם המחאה וכן הלאה.

יוסף טייב: אחד הנושאים הגדולים שראינו בהשכלה הגבוהה, ואנחנו נפתח את הדיון בחלק השני של מושב הקיץ הזה, שהנושא של החינוך בתוך ההשכלה הגבוהה הוא נושא לא פשוט, אני כבר אומר ליושבת-הראש.

יוסף טייב: צירפו את כל מכללות המורים לתוך מערך ההשכלה הגבוהה, לות"ת ולמל"ג, גם בתקצוב וגם בפיקוח.

יוסף טייב: הם לא היו שם, הם היו תחת משרד החינוך.

יוסף טייב: בו בזמן, בשרשרת המזון של ההשכלה הגבוהה בכלל והמחקר, מה שנקראEducation , לא נמצא למעלה, זאת אומרת שברמות מסוימות קיבלת אקדמיזציה, ברמות אחרות קיבלת סדרי עדיפויות יותר נמוכים.

יוסף טייב: אנחנו רוצים לטפל בדבר הזה, כי ההשכלה הגבוהה בכלל, הות"ת והמל"ג משקיעים במודל המחקר את התקציב הכי גבוה, למעלה ממחצית ההשקעה שהיא השקעה מאוד גדולה של כ-13 מיליארד בשנה, ובו בזמן הנושאים האלה תופסים מקום משני כמעט, בגלל האופי של ההשכלה הגבוהה והמחקר.

יוסף טייב: אנחנו רוצים לדון בזה, כי נושא החינוך בישראל כפי שאת יודעת ואת מובילה אותו, בעיקר לאור האתגרים, כולל בבתי הספר של אלה שמחוץ למערכת הממלכתית, הוא תופס גובה מאוד גדול, לרבות ההשכלה החרדית וההשכלה הגבוהה, ולכן אנחנו נקדיש לזה זמן כולל עם סגן השר שביקשנו ואנחנו רוצים אותו שיצטרף.

יוסף טייב: אנחנו כמובן נפנה גם אליך להרחיב את היריעה מעבר לוועדת המשנה, כי הנושאים האלה הם לא נושאי השכלה גבוהה פרופר.

יוסף טייב: הם בתוך ההשכלה הגבוהה אבל הם נוגעים בהרבה נושאים שאת מובילה אותם פה בתוך הוועדה, לכן אני כבר אומר שיתכן באמת שנבקש את שיתוף הפעולה להרחיב את היריעה מעבר.

יוסף טייב: זה אמנם נוגע להשכלה הגבוהה אבל זה נוגע באמת להשכלה בישראל, לאן אנחנו הולכים בספינה הגדולה הזאת, לכן אני באמת מודה על ההזדמנות להמשיך לעשות את העבודה הזאת.

שרן השכל: מצוין.

שרן השכל: תודה רבה על הדברים.

שרן השכל: אני מעלה את ההצעה להצבעה.

שרן השכל: מי בעד?

שרן השכל: נגד?

שרן השכל: אושר אני מחליטה שההצעה עברה.

שרן השכל: ברכות ובהצלחה בהמשך הדרך.

יוסף טייב: תודה רבה.

שרן השכל: אני נועלת את הישיבה.

שרן השכל: תודה רבה לכולם, הישיבה נעולה.